Author: NN_30
Last saved by: Goran Stojic

U ORGANIZACIJI KANCELARIJE ZA MLADE GRADA NIŠA I KANCELARIJE ZA MLADE NIŠKA BANJA

Raspisan javni poziv za takmičenje “Festival mladih Niša”

*Svi zainteresovani profesionalci, amateri, grupe ili pojedinci, organizacije ili institucije svih 
starosnih doba, dobrodošli su da se prijave i prezentuju svoj umetnički rad i stvaralaštvo

*Kandidati mogu slati prijave u dva roka. Prva faza prijave je do 2. avgusta a druga faza prijave je do 16. avgusta.
Rezultati konkursa i program Festivala mladih Niša biće objavljen i na sajtu Grada Niša i Gradske opštine Niška Banja.

Kancelarija za mlade Grada Niša i Kancelarija za mlade GO Niška Banja raspisale su javni poziv za takmičenje „Festival mladih Niša”.
Svi zainteresovani profesionalci, amateri, grupe ili pojedinci, organizacije ili institucije svih 
starosnih doba, dobrodošli su da se prijave putem mejla 
kzm.nis@gmail.com i prezentuju svoj 
umetnički rad i stvaralaštvo. Najbolji kandidati će imati priliku da se predstave javnosti u periodu od nedelje 5. avgusta do 5. septembra u Niškoj Banji.
Svim pobednicima iz svake oblasti sleduju simbolične nagrade i nastup na Festivalu mladih Niša. 
Organizator će omogućiti nastup i kandidatima koji nisu pobednici u nekoj od kategorija, a gde je bila velika konkurencija.
Moguće je učešće u sledećim oblastima stvaralaštva -Klasična umetnost u okviru koje pravo ucešća imaju muzičari, instrumentalisti i pevači, solisti ili kamerni sastavi, likovni umetnici, plesači, plesne grupe, parovi ili solisti i umetnici ostalih oblasti umetnosti.
U oblasti Rok i alternativne muzike pravo učešća imaju bendovi i pojedinci koji izvode alternativnu i rok muziku, zatim u oblasti alternativnih performansa i radionica pravo ucešća imaju pojedinci, organizacije i institucije koje se bave altrenativnom umetnošću bilo kog pravca 
(strip, body art, alternativni ples, džez bal
et, crtanje grafita i murala, izrada nakita, scrapbook i 
sl.).
U kategoriji dečijeg stvaralaštvo pravo ucešća imaju
svi talentovani i vredni solisti, dečji bendovi, orkestri, horovi, plesne i glumačke grupe, najmlađi umetnici i kreativci.
U kategoriji kreativnih radionice pravo ucešća imaju
pojedinci, organizacije i institucije koje se bave kreativnim radom u različitim oblastima 
umetnosti (hand made, slikanje, crtanje, muzičke radionice, dekupaž, lutkarske radionice i ostale 
kreativne aktivnosti namenjene svim generacijama).
Ulični zabavljači, kategorija u kojoj ucešće mogu uzeti
pojedinci ili grupe izvođača koji izvode zabavni program namenjen svim generacijama posetilaca (akrobate, klovnovi, mađionicari, ulični svirači i pevači...).
Kandidati mogu slati prijave u dva roka. Prva faza prijave je do 2. avgusta a druga faza prijave je do 16. avgusta.
Rezultati konkursa i program Festivala mladih Niša biće objavljen i na sajtu Grada Niša i Gradske opštine Niška Banja.

(Projekat “Nišlije se uključuju u odlučivanje” sufinansiran iz budžeta grada Niša)